Uda & Dara (drama)

Uda & Dara adalah sebuah siri drama televisyen Malaysia 2016 diarahkan oleh Ejump Zahir dan Feroz Kader, dibintangi Zul Ariffin dan Siti Saleha. Siri drama ini mula ditayangkan di Slot Tiara, Astro Prima bermula 24 Februari 2016 menggantikan Memori Cinta Suraya.

Siri ini diadaptasi daripada novel Uda & Dara karya Aisya Sofea   terbitan Alaf 21 Publication.

Sinopsis
Kasih sayang yang terbina antara Siti Mariam dan Izzat Hilman musnah sekelip mata angkara perselisihan faham dan kehendak keluarga Izzat Hilman. Ibu Izzat Hilman, Mak Cik Zainab mahukan Izzat Hilman dijodohkan dengan anak saudaranya, Khalidah. Siti Mariam kecewa. Di tambah dengan penghinaan dari orang yang paling disayanginya, Izzat Hilman. Walaupun itu cinta zaman kanak-kanak, Siti Mariam membawa sengsaranya hingga ke dewasa. Dirinya membenci lelaki yang bernama Izzat Hilman.

Sekian lama terpisah kerana masing-masing mengejar cita-cita, tidak mungkin Siti Mariam menerima cinta Izzat Hilman. Kenangan lalu yang sangat menghiris hatinya sentiasa bergentayangan di hadapan mata. Namun, si uda tidak putus asa. Si dara harus dimiliki walau apa pun yang terjadi.

Izzat Hilman mahukan hubungan mereka kembali terjalin tetapi tidak pada Siti Mariam. Kenangan silam masih membayangi setiap langkahnya. Dia sedar, dahulunya dia adalah seorang gadis gemuk yang tidak cantik yang menjadi bahan ejekan lelaki itu. Tetapi kini apabila dia sudah menjadi seorang gadis yang cantik, yang langsing, lelaki itu mulai mendekatinya dan memuji-muji dirinya.

Ya, mungkin ada rasa rindu di sebalik rasa bencinya terhadap lelaki itu. Namun, dalam diam, Siti Mariam masih tidak mampu membuang perasaan sayang pada Izzat Hilman. Ah, bila memikirkan wasiat arwah ibu lelaki itu, dia jadi nanar. Apatah lagi, kemunculan Khalidah bagai dirancang untuk memisahkan mereka. Hubungan boleh diteruskan, tetapi Siti Mariam meletakkan syarat. Mereka boleh bersama tetapi bersedia untuk berpisah. Tempoh yang diberi hanya tujuh bulan. Muktamad. Berat sungguh syarat itu! Namun, si uda tidak peduli. Si dara perlu akur cinta sejati mereka. Bagi Izzat Hilman, jodohnya bersama Siti Mariam sangat kuat.Drama Uda Dan Dara mCentralMY

“Abang cuma minta Mar bagi peluang sekali ini sahaja lagi, dan abang takkan sia-siakan Mar.”.

Pelakon
Pelakon utama
 Zul Ariffin sebagai Izzat Hilman 
 Siti Saleha sebagai Siti Mariam
Pelakon pembantu
 Idris Khan sebagai Imran
 Dynas Mokhtar sebagai Kak Yah
 Dilla Ahmad sebagai Datin Nora
 Anis Al-Idrus sebagai Khalida
 Yaya Zahir sebagai Norly
 Ezzaty Abdullah sebagai Nurul Huda
 Arash Mohd sebagai Abah Majid
 Sherie Merlis sebagai Zaharah
 Nazia Mustafar sebagai Kak Aida
 Eyka Farhana sebagai Nija
 Shahrul Nizam sebagai Sahlan
 Balkisyh Semundur Khan sebagai Rokiah
Rujukan
Kategori:Siri drama televisyen Malaysia
Kategori:Drama Melayu
Kategori:Drama terbitan Global Station
Kategori:Rancangan Astro Prima
Kategori:Drama adaptasi novel di Malaysia